CELEX: 61999CO0349
Language: fi
Date: 1999-10-04 00:00:00
Title: Yhteisöjen tuomioistuimen määräys 4 päivänä lokakuuta 1999. # Euroopan yhteisöjen komissio vastaan ADT Projekt Gesellschaft der Arbeitsgemeinschaft Deutscher Tierzüchter mbH. # Valitus, jonka tutkittavaksi ottamisen edellytykset selvästi puuttuvat - Asian selvittämistoimet - Asiakirjojen toimittaminen. # Asia C-349/99 P.

Avis juridique important

|

61999O0349

Yhteisöjen tuomioistuimen määräys 4 päivänä lokakuuta 1999.  -  Euroopan yhteisöjen komissio vastaan ADT Projekt Gesellschaft der Arbeitsgemeinschaft Deutscher Tierzüchter mbH.  -  Valitus, jonka tutkittavaksi ottamisen edellytykset selvästi puuttuvat - Asian selvittämistoimet - Asiakirjojen toimittaminen.  -  Asia C-349/99 P.  

Oikeustapauskokoelma 1999 sivu I-06467

Tiivistelmä
Avainsanat

Muutoksenhaku - Muutoksenhakukelpoiset päätökset - Tiettyjen asiakirjojen toimittamista koskeva ensimmäisen oikeusasteen tuomioistuimen määräys ei ole muutoksenhakukelpoinen päätös - Hylkääminen (EY:n tuomioistuimen perussäännön 49 artiklan 1 kohta; yhteisöjen tuomioistuimen työjärjestyksen 119 artikla) 

Tiivistelmä

 $$Yhteisöjen tuomioistuimen työjärjestyksen 119 artiklan nojalla valitus ensimmäisen oikeusasteen tuomioistuimen määräyksestä, jolla komissio velvoitetaan toimittamaan tietyt asiakirjat oikeudenkäyntiasiakirjoihin liitettäviksi ja vastapuolelle tiedoksi annettaviksi, on jätettävä tutkimatta, koska tutkittavaksi ottamisen edellytykset selvästi puuttuvat. Tällainen määräys ei kuulu niiden toimien luokkiin, joihin voidaan hakea muutosta EY:n tuomioistuimen perussäännön 49 artiklan 1 kohdan nojalla.